
Ministru kabineta sēdes protokollēmums

Informatīvais ziņojums "Par valsts budžeta līdzfinansējuma nodrošināšanu Eiropas Komisijas programmas “ES-veselībai” projekta “Eiropas Savienības dalībvalstu sabiedrības veselības integrētā uzraudzība notekūdeņos” (EU-WISH) īstenošanai 2025. – 2026. gadā"

· 1. Pieņemt zināšanai iesniegto informatīvo ziņojumu.
· 2. Atļaut Veselības ministrijai  (Slimību profilakses un kontroles centrs) uzņemties valsts budžeta ilgtermiņa saistības dalības nodrošināšanai Eiropas Savienības rīcības programmas veselības jomā “ES – veselībai” projektā “Notekūdeņu integrētā uzraudzība sabiedrības veselībai” (EU-WISH projekts) 2025. – 2026. gadā 614 537 euro apmērā, (t.sk., Eiropas Komisijas finansējums 491 629 euro apmērā, valsts budžeta līdzfinansējums 122 908 euro apmērā), tai skaitā:
· 2.1. Slimību profilakses un kontroles centram – 81 052 euro apmērā (Eiropas Komisijas finansējums 64 842 euro, valsts budžeta līdzfinansējums 16 210 euro);
· 2.2. Pārtikas drošības, dzīvnieku veselības un vides zinātniskajam institūtam “BIOR” – 280 667 euro apmērā (Eiropas Komisijas finansējums 224 533 euro, valsts budžeta līdzfinansējums 56 134 euro);
· 2.3. Latvijas Biomedicīnas pētījumu un studiju centram – 252 818 euro apmērā (Eiropas Komisijas finansējums 202 254 euro, valsts budžeta līdzfinansējums 50 564 euro).
· 3. Veselības ministrijai normatīvajos aktos noteiktajā kārtībā iesniegt Finanšu ministrijā pieprasījumu finansējuma pārdalei no valsts budžeta resora “74. Gadskārtējā valsts budžeta izpildes procesā pārdalāmais finansējums” programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" valsts budžeta līdzfinansējuma 122 908 euro apmērā nodrošināšanai EU-WISH projekta īstenošanai, tai skaitā 2025. gadā – 79 824 euro un 2026. gadā – 43 084 euro.

